Únia nevidiacich a slabozrakých Slovenska
	Slovak Blind and Partially Sighted Union

	Sekulská 1			tel.:	+421/2/692 03 420
	842 50 Bratislava			+421/2/692 03 430
	Slovenská republika		fax:	+421/2/692 03 447
	
IČO: 00683876			e-mail:	unss@unss.sk
					DIČ: 2020804731		web: 	www.unss.sk

V Bratislave	Na okamžité uverejnenie	Vybavuje:	Telefónne číslo:	
Dátum 25.01.2016		Dušana Blašková	02/69 20 34 21	

Podporujeme mládež so zrakovým postihnutím na ceste k nezávislosti a angažovanosti
Únia nevidiacich a slabozrakých Slovenska (ÚNSS) začína v januári 2016 so vzdelávacou fázou medzinárodnej spolupráce pod názvom YALTA - Youth Activization – Long Term Ambition (Aktivizácia mládeže – dlhodobá ambícia), ktorá je zameraná predovšetkým na podporu nevidiacej a slabozrakej mládeže k vlastnej aktivite a angažovanosti. Uskutočňujeme ju spolu so Slovinskou asociáciou zdravotne postihnutých študentov (DSIS) a s Platformou dobrovoľníckych centier a organizácií (PDCO) od septembra 2015 do decembra 2017.
Na tejto aktivite budú participovať mladí nevidiaci a slabozrakí ľudia vo veku od 18 do 30 rokov, dobrovoľníci v rovnakom veku bez postihnutia, ako aj profesionálni zamestnanci z oboch partnerských organizácií (ÚNSS a DSIS). Slovenskí zástupcovia sú sociálni pracovníci a inštruktori sociálnej rehabilitácie, ktorí s ľuďmi so zrakovým postihnutím všetkých vekových kategórií pracujú denne, oslovení Slovinci sa primárne venujú ľuďom s telesným postihnutím, preto pôjde o doplnenie poznatkov z tejto oblasti. Plánujeme zapojiť aj širšiu skupinu mladých ľudí a pracovníkov s mládežou mimo partnerstva YALTA, aby sme zvýšili celkovú informovanosť o problematike zrakového postihnutia.
V ÚNSS spolu s projektovými partnermi vytvárame model aktivizácie a inklúzie nevidiacich a slabozrakých mládežníkov, ktorého zámerom je predovšetkým zamedziť sociálnej izolácii a rozšíriť možnosti zapájania sa do neformálnych mládežníckych aktivít. „Cieľom je eliminovať pasivitu a sociálnu odkázanosť našich klientov a viesť ich k aktívnemu životu,“ povedala manažérka spolupráce Tímea Hóková. Zároveň plánujeme zorganizovať viacero osvetových seminárov, prostredníctvom ktorých oslovíme mládež základných a stredných škôl, ale aj tých, ktorí ju vedú, napr. profesionálnych pracovníkov mládežníckych združení. Výsledky zhrnieme na záverečnom seminári a v príručke určenej pre odbornú i laickú verejnosť.
Všetky informácie o priebehu tejto medzinárodnej spolupráce budú dostupné aj na webovej stránke:
www.unss.sk/yalta
Únia nevidiacich a slabozrakých Slovenska je občianske združenie, ktorého členmi sú nevidiaci a slabozrakí ľudia, ich priaznivci, priatelia a rodičia. V súčasnosti má zhruba 4 000 členov združených v 65 základných organizáciách. Svoje služby, poradenstvo a aktivity poskytuje ľuďom so zrakovým postihnutím v každom kraji Slovenska bezplatne. Únia nevidiacich a slabozrakých Slovenska vznikla v roku 1990.
Kontakt:
Dušana Blašková, PR manažérka ÚNSS
Tel.: 02/69 20 34 21, 0911 469 653
e-mail: dusana.blaskova@unss.sk
www.unss.sk

Tento projekt je spolufinancovaný Európskou úniou v rámci programu Erasmus +.